Архітэктурны крой, строгасць ліній і формаў, у асноўным чорна-чырвоная колеравая гама вылучае эстонскі народны касцюм. У гэтым адзенні няма жаночай лёгкасці, “паветранасці”, бо тканіна шчыльная (лямец, воўна). Жаночыя касцюмы настолькі стрыманыя, “самавітыя”, што, падаецца, у іх затаіўся мужчынскі дух. Эстонія — краіна паўночная, і там, напэўна ж, заўважныя яркія сонечныя блікі, святло, таму і арнаменты на адзенні яркія, іншы раз “індывідуалістычныя”, выразныя. Народны касцюм паказвае свой характар праз насычаныя, яркія элементы (жоўты, чырвоны, абрыкосавы), якія вышыты, у асноўным, па верхняй частцы жаночага адзення.